CELEX: 
Language: hr
Date: 2020-06-17 00:00:00
Title: DELEGIRANA UREDBA KOMISIJE (EU) …/... o izmjeni Delegirane uredbe (EU) 2017/40 s obzirom na ocjenjivanje provedbe programa u školama

EUROPSKA
                       KOMISIJA
                                               Bruxelles, 17.6.2020.
                                               C(2020) 3909 final
                 DELEGIRANA UREDBA KOMISIJE (EU) …/...
                                  оd 17.6.2020.
   o izmjeni Delegirane uredbe (EU) 2017/40 s obzirom na ocjenjivanje provedbe
                               programa u školama
HR                                                                             HR
 ---pagebreak---                                           OBRAZLOŽENJE
   1.        KONTEKST DELEGIRANOG AKTA
   Države članice koje sudjeluju u programu EU-a za distribuciju voća, povrća i mlijeka u
   školama, koji je uspostavljen Uredbom (EU) br. 1308/2013, trebaju ocijeniti provedbu
   programa.
   Ovim se delegiranim aktom utvrđuju priroda i vrsta informacija koje države članice trebaju
   dostaviti u svojim izvješćima o ocjeni kako bi se ocijenila učinkovitost programa u školama s
   obzirom na ciljeve da se poveća konzumacija odabranih poljoprivrednih proizvoda među
   djecom te da ih se obrazuje o zdravim prehrambenim navikama.
   Njegova je svrha poboljšati kvalitetu izvješća o ocjeni koje države članice moraju dostaviti do
   1. ožujka 2023. te Komisiji olakšati ocjenjivanje i konsolidaciju rezultata na razini EU-a.
   2.        SAVJETOVANJA PRIJE DONOŠENJA AKTA
   Komisija se savjetovala sa stručnjacima iz država članica u okviru stručne skupine za
   poljoprivredna tržišta, sektor za proizvode životinjskog podrijetla.
   Prije pripreme ovog delegiranog akta Komisija je na sastanku stručne skupine 20. rujna 2018.
   predstavila neobvezujuće smjernice kako bi pomogla državama članicama u ocjenjivanju
   programa u školama. Te su smjernice za ocjenjivanje sadržavale sljedeće: 1. definicije i
   primjere kako bi se omogućilo jedinstveno tumačenje zahtjevâ, 2. zajednička pitanja za
   ocjenjivanje i povezane pokazatelje te 3. nacrt izvješća o ocjeni.
   Na sastancima stručne skupine održanima 12. prosinca 2019. i 20. veljače 2020. Komisija je
   na temelju tih smjernica za ocjenjivanje provela raspravu o nacrtu delegiranog akta.
   Pri sazivanju sastanaka stručne skupine Komisija je nacrt ovog delegiranog akta proslijedila
   Europskom parlamentu i Vijeću.
   Nacrt delegirane uredbe bio je od 26. ožujka do 23. travnja 2020. dostupan na portalu
   Europske komisije „Iznesite svoje mišljenje” kako bi se prikupila stajališta građana i dionika.
   Jedan dionik iz Belgije, Europsko udruženje za hranu na biljnoj osnovi, u svojem se stajalištu
   založio za to da se u program u školama uključe biljne zamjene za mliječne proizvode. To je
   pitanje izvan područja primjene akta.
   3.        PRAVNI ELEMENTI DELEGIRANOG AKTA
   Ovim delegiranim aktom mijenja se članak 9. o praćenju i evaluaciji iz Delegirane uredbe
   Komisije (EU) 2017/40.
   U novom stavku detaljno se opisuju priroda i vrsta informacija koje države članice trebaju
   dostaviti u izvješćima o ocjeni, a za države članice koje provode program na regionalnoj
   razini uvodi se mogućnost dostave odgovarajućeg broja izvješća o ocjeni.
   Drugim se provedbenim aktom istodobno mijenja Provedbena uredba Komisije (EU) 2017/39
   kako bi se utvrdila detaljna posebna pravila o jedinstvenom formatu i sadržaju izvješćâ o
   ocjeni država članica.
HR                                                 1                                               HR
 ---pagebreak---                           DELEGIRANA UREDBA KOMISIJE (EU) …/...
                                                оd 17.6.2020.
         o izmjeni Delegirane uredbe (EU) 2017/40 s obzirom na ocjenjivanje provedbe
                                            programa u školama
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od
   17. prosinca 2013. o uspostavljanju zajedničke organizacije tržišta poljoprivrednih proizvoda i
   stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i
   (EZ) br. 1234/20071, a posebno njezin članak 24. stavak 2. točku (b) i članak 223. stavak 2.
   točku (a),
   budući da:
   (1)     U skladu s člankom 9. stavkom 2. Delegirane uredbe Komisije (EU) 2017/402 države
           članice dužne su ocijeniti provedbu programa u školama kako bi se ocijenila njegova
           učinkovitost s obzirom na ciljeve da se poveća konzumacija odabranih poljoprivrednih
           proizvoda među djecom te da ih se obrazuje o zdravim prehrambenim navikama. Radi
           poticanja transparentnosti i odgovornosti u kontekstu korištenja potpore Unije
           potrebno je navesti prirodu i vrstu informacija koje države članice trebaju dostaviti
           Komisiji u svojim izvješćima o ocjeni.
   (2)     Delegiranu uredbu (EU) 2017/40 trebalo bi stoga na odgovarajući način izmijeniti,
   DONIJELA JE OVU UREDBU:
                                                  Članak 1.
   Članak 9. Delegirane uredbe (EU) 2017/40 mijenja se kako slijedi:
   (1)       stavak 2. zamjenjuje se sljedećim:
             „2. Države članice ocjenjuju provedbu programa u školama kako bi se ocijenila
             njegova učinkovitost s obzirom na ciljeve da se poveća konzumacija voća, povrća,
             mlijeka i mliječnih proizvoda među djecom te da ih se obrazuje o zdravim
             prehrambenim navikama. Rezultati tog ocjenjivanja Komisiji se podnose u obliku
             izvješća o ocjeni. Država članica koja program u školama provodi na regionalnoj
             razini može odlučiti podnijeti odgovarajući broj izvješća o ocjeni.”;
   (2)       u stavku 5. prvom podstavku uvodna rečenica zamjenjuje se sljedećim:
             „Ako država članica Komisiji ne dostavi izvješće ili izvješća o ocjeni s rezultatima
             ocjenjivanja iz stavka 2. ovog članka do roka iz članka 8. stavka 2. Provedbene
   1
           SL L 347, 20.12.2013., str. 671.
   2
           Delegirana uredba Komisije (EU) 2017/40 оd 3. studenoga 2016. o dopuni Uredbe (EU) br. 1308/2013
           Europskog parlamenta i Vijeća u pogledu potpore Unije za isporuku voća i povrća, banana i mlijeka u
           obrazovnim ustanovama i izmjeni Delegirane uredbe Komisije (EU) br. 907/2014 (SL L 5, 10.1.2017.,
           str. 11.).
HR                                                     2                                                       HR
 ---pagebreak---             uredbe (EU) 2017/39, iznos potpore u sljedećoj konačnoj dodjeli smanjuje se na
            sljedeći način:”.
                                              Članak 2.
   Ova Uredba stupa na snagu trećeg dana od dana objave u Službenom listu Europske unije.
   Ova je Uredba u cijelosti obvezujuća i izravno se primjenjuje u svim državama članicama.
   Sastavljeno u Bruxellesu 17.6.2020.
                                               Za Komisiju
                                               Predsjednica
                                               Ursula VON DER LEYEN
HR                                                3                                         HR